Arafat, după decizia CCR privind amenzile: “Vom pierde tot ce am câştigat în două luni".
Raed Arafat spune că nu vrea să comenteze decizia în sine privind neconstituționalitatea amenzilor date. Totuși, acesta spune că semnalează lipsa unor unelte care să-i descurajeze pe cei care nu respectă regulile. Am putea pierde tot ce am câştigat împreună în ultimele două luni, iar în loc să scadă cazurile şi numărul deceselor acesta ar creşte semnificativ, explică Arafat.
Şeful DSU a amintit că întreaga lume – inclusiv
ţări cu sisteme sanitare foarte avansate – au fost puternic lovite, ceea ce
înseamnă că este normal să luăm orice măsură posibilă pentru apărarea vieţilor
cetăţenilor, dar şi a celor care lucrează în sistemul de intervenţie şi în
sistemul sanitar."Mă întreb însă cum vom explica situaţia în cazul în care prin nerespectarea regulilor şi prin măsuri de relaxare pripite care să ne ducă la “normalitatea" dorită şi solicitată de o parte a populaţiei şi a operatorilor economici, am ajunge să pierdem tot ce am câştigat împreună în ultimele două luni, iar în loc să scadă cazurile şi numărul deceselor acesta ar creşte semnificativ", spune Raed Arafat.Judecătorii CCR au decis miercuri că amenzile date pentru nerespectarea stării de urgenţă sunt neconstituţionale.Sursa foto: Profimedia.